laion/Wikipedia-Exotic huggingface dataset:
לאון שארל תבנין

לאון שארל תבנין (30 במרץ 1857 - 21 בספטמבר 1926) היה מהנדס טלגרף צרפתי, שהרחיב את חוק אוהם לניתוח של מעגלים חשמליים מורכבים. תבנין נולד במו שבצרפת, הוא סיים את לימודיו באקול פוליטקניק שבפריז בשנת 1876. ב-1878 הוא הצטרף לחיל ההנדסה כמהנדס טלגרף, שם הוא עבד על פיתוח קווי טלגרף ארוכים מתחת לאדמה. בשנת 1882 הוא מונה כמפקח הוראה בגרנד אקול לטלגרפיה שבפריז, והחל לפתח עניין רב בבעיות במדידה במעגלים חשמליים. כתוצאה מכך שלמד את חוקי קירכהוף וחוק אוהם, הוא פיתח את המשפט המפורסם שלו, משפט תבנין שאיפשר לחשב זרמים במעגלים חשמליים מורכבים ולפשט מעגלים מורכבים למעגלים פשוטים יותר באמצעות שקול תבנין למעגלים חשמליים. לאחר שנהיה לראש המשרד של הקווים, הוא החל ללמד מקצועות נוספים מחוץ לגרנד אקול לטלגרפיה, כולל קורס במכניקה במכון הלאומי לאגרונומיה. בשנת 1896 הוא מונה למנהל בית הספר להנדסת טלגרף, ובשנת 1901, נהיה המהנדס הראשי של סדנאות הטלגרף. בשנת 1926 הוא נלקח לטיפול בפריז, שם גם נפטר. תבנין היה נגן כינור מוכשר, תחביב נוסף שהיה לו זה דיג, הוא נשאר רווק כל חייו אבל התגורר עם בת דודה אלמנה של אמו ושתי בנותיה שהוא אחר כך אימץ. תבנין התייעץ עם כמה חוקרים ידועים באותו זמן, והתעוררה מחלוקת באשר לשאלה האם המשפט שלו עולה בקנה אחד עם העובדות. זמן קצר לפני מותו חבר ביקר אותו והוא הופתע לשמוע ממנו שהמשפט שלו התקבל בעולם. הוא השאיר אחריו בקשה רשמית שאף אחד מלבד משפחתו לא יהיה בהלווייתו ושעל ארונו לא יונח דבר מלבד ורד מגינתו, כך הוא נקבר במו. תבנין זכור כמהנדס ומועסק לדוגמה, חרוץ, עובד קשה, בעל מוסריות גבוהה, קפדן בעקרונותיו אך נחמד. משפט תבנין הרמן פון הלמהולץ מדיה וקבצים בנושא לאון שארל תבנין בוויקישיתוף ביוגרפיה של לאון שארל תבנין
התאבדות באמצעות שוטר

התאבדות באמצעות שוטר היא התאבדות של אדם בה הוא גורם לשוטר לפעול כלפיו באלימות. כמו בשיטות התאבדות רבות אחרות, הנוקט שיטה זו אינו שולט בתוצאה והוא מסתכן בפציעה קשה ובנכות. נוסף לכך, המעשה גורם להשלכות קשות כלפי השוטר שהובל למצב בו הוא פוגע באזרח, בניגוד לרצונו. התאבדות באמצעות שוטר מנצלת את המדיניות המשטרתית המאפשרת לאחראים על אכיפת החוק להשתמש בכוח קטלני (לרבות נשק חם) בנסיבות של איום כלפיהם או כלפי אחרים. התרחיש הנפוץ ביותר הוא כיוון נשק אל עבר שוטר או חף מפשע, פעולה שעלולה לעורר באופן סביר שוטר לירות על המאיים כאקט של הגנה על עצמו או על קורבן פוטנציאלי. גרסאות נוספות הקיימות להתאבדות מסוג זה הן למשל איום עם סכין או נשק קר אחר, ניסיון דריסה של שוטר או אדם אחר על ידי כלי רכב, או ניסיון להפעיל מטען חבלה (אמיתי או דמה). דו"חות קרימינולוגיים מתארים פושעים שפעלו באלימות מכוונת כלפי שוטרים, באופן שהביא למותם. לדברי המחברים מארק לינדזי ודייוויד לסטר מאוניברסיטת מקוי שביוסטון, אחד משני השוטרים שירו למוות בצ'ארלס ויטמן "צלף המגדל", האמין שוויטמן יכול היה לירות בהם אבל "הוא חיכה להם ורצה להיהרג". בשנת 1976 נורה למוות בידי שוטרים מאל אוונס, שהיה מנהל הפקה וידיד של חברי להקת הביטלס; ישנם הסבורים כי זהו מקרה של התאבדות באמצעות שוטר, מאחר שאוונס החזיק אקדח אוויר אותו כיוון אל השוטרים וסירב להניח אותו. כמה היסטוריונים סבורים שג'וזפה זנגארה, מי שרצח את ראש עיריית שיקגו אנטון צ'רמק, בניסיון להתנקש בחייו של הנשיא הנבחר אז פרנקלין רוזוולט, ניסה למעשה להתאבד באמצעות המשטרה. התופעה תוארה בדו"חות חדשים משנת 1981, ובכתבים מדעיים החל משנת 1985. הביטוי הופיע בכותרות החדשות משנת 1987 לפחות. למרות זאת, הביטוי לא הפך נפוץ עד תחילת המאה ה-21. ב-2003 אישר לראשונה חבר מושבעים בריטי שאדם התאבד באמצעות שוטר. בשנת 2015 נופפה תושבת הצפון בסכין בתחנה המרכזית בעפולה ונורתה בפלג גופה התחתון. הערכת השב"כ והמשטרה הייתה שמדובר בניסיון התאבדות ולא בפיגוע. בשנת 2017 צעיר רץ לעבר חיילת במחסום חיזמא כשהוא אוחז סכין, הוא נורה ונהרג. הצעיר השאיר אחריו מכתב התאבדות. במאי 2023 רצה חיילת משוחררת לעבר מעבר מצודת יהודה כשהיא לובשת חג'אב ואוחזת באקדח וצעקה אללה אכבר. היא נורתה ונהרגה. התאבדות באמצעות שוטר, מסמך של האיגוד האמריקאי לחקר ומניעת התאבדות (באנגלית) "Suicide by Cop". National Center for the Analysis of Violent Crime. CBC News, "Suicide by cop, a growing phenomenon?" 27 February 2013. For example: "Apparent Suicide By Cop on LIRR" Newsday, 11 April 1987. UK's first 'suicide by cop' ruling אלי לוי, תושבת הצפון שנופפה בסכין בעפולה לא תואשם בניסיון לבצע פיגוע, באתר nana10‏, 28 באוקטובר 2015 משה נוסבאום, ‏השאיר מכתב אובדני ויצא לדקור במחסום: "לא יכול יותר", באתר ‏מאקו‏, 2 במאי 2017 אלישע בן קימון, לירן תמרי, חיילת משוחררת הגיעה עם רובה אוויר למעבר בהר חברון בצעקות "אללה אכבר" - ונורתה למוות, באתר ynet, 9 במאי 2023 לילך שובל, טרגדיה בדרום הר חברון: חיילת משוחררת התחזתה למחבלת ונורתה למוות, באתר ישראל היום, 9 במאי 2023 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
ילדודס (אלבום)

ילדודס הוא אלבום האולפן ה-16 של הזמר אריק איינשטיין, שיצא בשנת 1978. האלבום הוא האחרון שהקליט איינשטיין בחברת "פונודור". בשנת 2014 יצא לראשונה בגרסת תקליטור. האלבום מכיל שירי ילדים מאת כותבים ומלחינים שונים, בהפקת יוני רכטר, אילן מוכיח, אילן וירצברג ושם טוב לוי. השירים "אצו רצו גמדים", "רוח רוח", "מכופף הבננות", "אבא, אבא פיפי" ו"מדוע הילד צחק בחלום" הופיעו באלבומים קודמים של איינשטיין, ומופיעים באלבום זה בעיבודים חדשים. השירים "יפתח המלוכלך" ו"דורית הגפרורית" הם תרגומים עבריים של אורי סלע המופיעים בספר "יפתח המלוכלך", המוכר יותר בשם "יהושע הפרוע" (בהמשך, השירים הולחנו מחדש על ידי מיקי גבריאלוב, שותף נוסף של איינשטיין, עבור אלבום שבוסס על כל הספר). שירה: אריק איינשטיין פסנתר וקולות רקע, לחנים (שירים 1,3,4,8) והפקה מוזיקלית: יוני רכטר פסנתר: עדי רנרט בס: אוהד אינגר, אלון אולארצ'יק, אבנר יפעת גיטרות: חיים קריו ושלמה יידוב חליל: שם טוב לוי פסנתר, (לחן שיר 5): אבנר קנר תופים וכלי הקשה: אלון הלל, אהרלה קמינסקי סינתיסייזר וקלווינט: אילן מוכיח חצוצרה: איתמר ארגוב טרומבון: מיכאל דור קלרינט: יעקב מירון קולות רקע, (לחן שיר 10) עיבודים (שירים 7,10): אילן וירצברג נגנים מהתזמורת הפילהרמונית ומהתזמורת הקאמרית חולון. טכנאי הקלטה: טומי פרידמן, יעקב מורנו, פרנקי גליקסמן ומשה הונכוביץ צילומים: פוטו ארדה, 1950 עיצוב עטיפה: דוד טרטקובר
הערוץ הראשון (אוקראינה)

הערוץ הראשון באוקראינה, הנקרא רשמית בשם UA: הראשון (באוקראינית: UA:Перший) הוא ערוץ טלוויזיה ממלכתי אוקראיני המופעל על ידי רשות השידור האוקראינית (Національна телекомпанія України). שידורו הראשון של הערוץ התקיים ב-1 בפברואר 1939 מתחנת טלוויזיה בקייב. השידורים הסדירים החלו בנובמבר 1956 ובשנת 1969 החלו שידורי צבע. מאז 2002 הערוץ משדר לכל העולם. הערוץ משדר באמצעות לוויין עמוס 3 ומכסה כיום כ-97% משטח אוקראינה והוא ערוץ ממשלתי המנוהל על ידי רשות השידור הלאומית וממומן מתקציב המדינה. הערוץ הוקם ב-1 בפברואר 1939, שידור הבכורה נמשך 40 דקות והציג את דיוקנו של סרגו אורדז'וניקידזה. אך משדר ברציפות מאז 1956. בשנת 1992 אורגן כערוץ טלוויזיה ראשי במדינה ומאז 2015 מותג מחדש. בשנת 1995 הערוץ החל לשרד תוכנית של דמיטרי גורדון. התוכנית הורדה והוחזרה ללוח השידורים מספר פעמים מסיבות פוליטיות. מדיה וקבצים בנושא הערוץ הראשון בוויקישיתוף אתר האינטרנט הרשמי של הערוץ הראשון (באוקראינית) הערוץ הראשון, ברשת החברתית פייסבוק הערוץ הראשון, ברשת החברתית אקס (טוויטר) הערוץ הראשון, ביישום טלגרם הערוץ הראשון, ברשת החברתית אינסטגרם הערוץ הראשון, סרטונים בערוץ היוטיוב אתר נוסף (באוקראינית) ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
פנתר (כטב"ם)

פנתר הוא כטמ"ם טקטי מתוצרת התעשייה האווירית לישראל בעל יכולת המראה ונחיתה אנכית (VTOL) יכולת ה-VTOL מאפשרת לכטב"ם להמריא ולנחות ללא מסלול ובמקומות לא מוכשרים לנחיתה. הפנתר בעל שלושה מנועים, שניים מהם בעלי יכולת הטיה של צירם כדי לאפשר יכולת טיסה אופקית מצד אחד, ויכולת המראה ונחיתה אנכית מצד שני. המנוע השלישי בעל ציר קבוע, מטרתו לספק עילוי נוסף להמראות ונחיתות אנכיות. הנעת הכטב"ם נעשית באמצעות מנועים חשמליים המתוארים כשקטים במיוחד. את הפנתר ניתן להרכיב בשטח ולהכין אותו לפעולה במהירות והוא נשלט על ידי שני מפעילים בקרון שליטה. גרסה קטנה יותר של הפנתר. במשקל 12 קילוגרמים ומסוגל לשוטט במשך כשעתיים, את המיני פנתר ניתן להביא לשטח ולהרכיב אותו לפעולה מהירה והוא נשלט על ידי שני מפעילים אך בניגוד לפנתר השילטה נעשית על ידי מחשב נישא, ללא תלות בקרון שליטה. זמן טיסה מרבי: 1.5 שעות טווח טיסה: 20 ק"מ גובה טיסה מרבי: 1,500 רגל מהירות טיסה: 30-40 קשר משקל המראה מקסימלי: 12 ק"ג משקל מטע"ד: 2 ק"ג. הכטב"ם טקטי נושא מטע"ד מטיפוס (Mini-POP (Plug-in Optronic Payload, אף הוא מתוצרת התעשייה האווירית לישראל. מטע"ד זה כולל מצלמה עם ערוץ יום ולילה, וכן סמן לייזר.את הפנתר ניתן להביא לשטח ולהרכיב אותו לפעולה מהירה והוא נשלט על ידי שני אנשים מקרון פיקוד. כמו הפנתר, המיני פנתר נשלט על ידי שני מפעילים אך זה נעשה על ידי מחשב נישא, ללא תלות בקרון שליטה. מדיה וקבצים בנושא פנתר בוויקישיתוף IAI reports special forces interest in Panther tiltrotor UAV family - 10/4/2010 - Flight Global Israel Aerospace Industries unveils Panther UAV | News | The Engineer IAI deploys next-gen VTOL UAV | TG Daily Mini Panther front.eps
דרגות הכוחות המזוינים של אוסטרליה

דרגות הכוחות המזוינים של אוסטרליה הן כל הדרגות בהיררכיה הצבאית אשר מתקימות כיום בקרב שלוש הזרועות של הכוחות המזוינים. מבנה הדרגות מבוסס על דרגות הכוחות המזוינים הבריטיים עם שינויים קלים ומשתנה בין צבא אוסטרליה, חיל האוויר המלכותי האוסטרלי והצי המלכותי האוסטרלי. דרגות הכוחות האוסטרלים מתחלקות לשני סוגים; דרגות קצינים ודרגות אחרות (Other ranks), כלומר חוגרים, נגדים, עתודאים וכדומה. דרגות צה"ל דרגות הכוחות המזוינים הבריטיים דרגות הכוחות המזוינים של ארצות הברית דרגות כוחות ההגנה של אוסטרליה דרגות אלה הן דרגות ייצוגיות של כבוד וניתנות בדרך כלל רק בעת מלחמה או לבני משפחת המלוכה. עד למותו ב-2021 היה היחידי שנשא דרגות אלה הנסיך פיליפ, דוכס אדינבורו בן זוגה של המלכה
מון בלאן (פירושונים)

מוֹן בְּלאן (Mont Blanc) פירושו בצרפתית "הר לבן" האם התכוונתם ל... גאוגרפיה: מון בלאן – הפסגה הגבוהה ביותר בהרי האלפים (4,810 מ') מסיב המון בלאן – רכס הרים באלפים הגראיים (איטלקית Alpi Graie; ‏צרפתית, Alpes graies) מון בלאן דה שלון – פסגה בהרי האלפים השווייצריים בקנטון ואלה (3,870 מ') מנהרת המון בלאן – מנהרת רכב באלפים המחברת בין איטליה לצרפת סובב מון בלאן – טרק סביב מסיב מון בלאן שאמוני מון בלאן – עיירת קיט במחוז סבואה עילית שבחבל רון-אלפ, מזרח צרפת מון בלאן (קוויבק) – עיירת סקי בפרובינציית קוויבק שבקנדה תרבות: טיול ספרותי במון בלאן – ספרו של ז'וזף-פרנסואה מישו ספינות: מון בלאן (אוניית תחמושת) – אוניית התחמושת הצרפתית שהייתה מעורבת בתקופת מלחמת העולם הראשונה בפיצוץ הליפקס מון בלאן (אונייה, 1791) – אוניית הצי הצרפתי אחר: מון בלאן (קינוח) – קינוח ערמונים וקצפת צחור ורך על שמו של הר המון בלאן מון בלאן (סיגריה) – מותג סיגריות של חברת דובק שהיה נפוץ בישראל בשנות ה-60 (לחצו לצפייה בתמונה דרך האתר נוסטלגיה אונליין) וגם: מונבלאן (חברה) ("Montblanc") – חברה גרמנית לייצור כלי כתיבה, שעונים, תכשיטים ומוצרי עור שבסיסה בהמבורג
טווח יציב (תורת החוגים)

בתורת החוגים, טווח יציב הוא ערך מספרי המותאם לחוג, ומהווה כימות אריתמטי לתכונות של קבוצות יוצרים. הטווח היציב הוגדר על ידי היימן בס ב-1960, על-מנת למדוד את היציבות של חבורות המטריצות ההפיכות מעל חוג בהקשר לתורת K שלו. אם לחוג אנדומורפיזמים של מודול יש טווח יציב 1, אז המודול ניתן לצמצום: אם   M ⊕ P ≅ M ⊕ Q {\displaystyle \ M\oplus P\cong M\oplus Q} ו-   End ⁡ ( M ) {\displaystyle \ \operatorname {End} (M)} בעל טווח יציב 1, אז   P ≅ Q {\displaystyle \ P\cong Q} . מכאן אפשר להסיק שמעל חוג בעל טווח יציב 1, כל מודול פרויקטיבי נוצר סופית ניתן לצמצום. הטווח היציב של חוג R שווה למספר המינימלי n שעבורו, לכל   a 1 , … , a n , a n + 1 ∈ R {\displaystyle \ a_{1},\dots ,a_{n},a_{n+1}\in R} שעבורם   R a 1 + ⋯ + R a n + 1 = R {\displaystyle \ Ra_{1}+\cdots +Ra_{n+1}=R} , קיימים   t 1 , … , t n ∈ R {\displaystyle \ t_{1},\dots ,t_{n}\in R} כך ש-   R ( a 1 + t 1 a n + 1 ) + ⋯ + R ( a n + t n a n + 1 ) = R {\displaystyle \ R(a_{1}+t_{1}a_{n+1})+\cdots +R(a_{n}+t_{n}a_{n+1})=R} ; אם קיים כזה. הגרסה הימנית של הגדרה זו מביאה לאותו ערך מספרי. את הטווח היציב של R מסמנים ב-   sr ⁡ ( R ) {\displaystyle \ \operatorname {sr} (R)} . לכל שדה ולכל חוג קומוטטיבי מקומי יש טווח יציב 1. הטווח היציב של חוג המספרים השלמים הוא 2. הטווח היציב של חוג קומוטטיבי נתרי אינו עולה ביותר מ-1 על ממד קרול שלו. הטווח היציב של חוג הפולינומים   k [ x 1 , … , x n ] {\displaystyle \ k[x_{1},\dots ,x_{n}]} מעל שדה הוא n+1. לכל אידיאל I של R מתקיים   sr ⁡ ( R / I ) ≤ sr ⁡ ( R ) {\displaystyle \ \operatorname {sr} (R/I)\leq \operatorname {sr} (R)} . עבור   I = Jac ⁡ ( R ) {\displaystyle \ I=\operatorname {Jac} (R)} , הרדיקל של ג'ייקובסון, מתקיים שוויון. במובן זה, הטווח היציב הוא תכונה של חוגים פרימיטיביים למחצה. חוג בעל טווח יציב 1 הוא חוג סופי-דדקינד (כלומר אם ab=1 אז גם ba=1). בפרט, הטווח היציב של R הוא 1, אם   a , b ∈ R {\displaystyle \ a,b\in R} שעבורם   R a + R b = R {\displaystyle \ Ra+Rb=R} , קיים   t ∈ R {\displaystyle \ t\in R} כך ש-   a + t b {\displaystyle \ a+tb} הפיך. כל חוג π {\displaystyle \pi } -רגולרי חזק הוא בעל טווח יציב 1 . לכל חוג מקומי למחצה יש טווח יציב 1. אם R בעל טווח יציב 1, אז כך גם כל חוג אנדומורפיזמים של מודול פרויקטיבי נוצר סופית מעליו; בפרט, לחוגי המטריצות מעל R יש טווח יציב 1. בכיוון ההפוך, אם   sr ⁡ ( R ) = 1 {\displaystyle \ \operatorname {sr} (R)=1} ו-e אידמפוטנט של R, אז גם   sr ⁡ ( e R e ) = 1 {\displaystyle \ \operatorname {sr} (eRe)=1} . יש חסם כללי על הטווח היציב של חוגי מטריצות: אם   sr ⁡ ( R ) = n {\displaystyle \ \operatorname {sr} (R)=n} אז   sr ⁡ ( M k ( R ) ) ≤ 1 + ⌈ n − 1 k ⌉ {\displaystyle \ \operatorname {sr} (M_{k}(R))\leq 1+\lceil {\frac {n-1}{k}}\rceil } . Proc. Amer. Math. Soc. 124 (1996), 3293-3298 [1]
אברהם והצלמים

אַבְרָהָם וְהַצְּלָמִים הוא סיפור העוסק בראשית דרכו של אברהם ובמאבקו בחברה הפוליתאיסטית של זמנו. סיפור זה אינו מופיע בתנ"ך, והוא מוכר משני מקורות חשובים: ספר המדרשים היהודי "בראשית רבה", וספר הקוראן, שממנו הסיפור מוכר באסלאם. כאמור, לסיפור זה יש שני מקורות: מדרש מספר "בראשית רבה", שנכתב בארמית גלילית בין המאה ה-4 ל-6, והקוראן, שנכתב במאה ה-7 בערבית. להלן מובאת טבלה השוואתית המציגה את שתי הגרסאות, בנוסחיהן המקוריים ובתרגום לעברית. כפי שניתן לראות, שני הסיפורים בהחלט אינם זהים, אבל יש ביניהם הרבה נקודות דמיון. את האגדה תולה המדרש בפסוק ”וַיָּמָת הָרָן עַל פְּנֵי תֶּרַח אָבִיו” (ספר בראשית, פרק י"א, פסוק כ"ח). יוסף בן מתתיהו הסביר בספרו "קדמוניות היהודים" כי אבלו של תרח על הרן גרם לו לשנוא את ארץ כשדים וזו הסיבה שהחליט לעזוב לחרן שבארם נהריים, אולם יוסף לא ציין מה היו נסיבות מותו של הרן. אלו נזכרות בספר היובלים, בגרסה הקדומה ביותר לסיפור על מלחמתו של אברהם באלילות: אברהם שרף את "בית האלילים" והרן נשרף למוות בניסיונו להציל את הפסילים. המדרש בבראשית רבה מסביר את מותו של הרן בסיפורו של אברהם, שעקב התנגדותו לעבודת האלילים הושלך לכבשן האש אך ניצל. ראה זאת הרן ואמר 'משל אברהם אני', ולכן הושלך גם הוא לכבשן, אך לא זכה להינצל. נוסף לכך, לפי רש"י, בבראשית י"א כ"ח, מדרש זה מסביר את משמעות השם "אור כשדים" ("אור" = אש, "כשדים" = עובדי אלילים). הפרשן יעקב צ. מאיר רואה באגדה מחזה בארבע מערכות: את המערכה הראשונה מביים אברם על מנת לשכנע את תרח שאין טעם באמונתו בצלמים. תרח אינו משתכנע, ומוסר את אברם לנמרוד. מאיר מציין: "תרח הוא השחקן הראשי בהצגה, ואברם הוא הבמאי שלה, אך הוא גם הקהל שלה. ההצגה איננה נכשלת מפני שהיא לא הייתה אמורה לשנות את דעתו של תרח, אלא להגחיך אותה בעיני הצופה (שאינו אלא אברם עצמו). אברם רוצח, מטאפורית, את אביו ואמונותיו ועתה הוא יכול לצאת לדרכו." את המערכה השנייה מביים נמרוד, ומעמיד את אברם במבחן האש, שאברם עומד בו בהצלחה. במערכה השלישית הרן, שצפה במערכה השנייה, מחליט לאור תוצאותיה, להתייצב לצדו של אברם. במערכה רביעית ואחרונה, שגם אותה מביים נמרוד, נדרש הרן לעבור מבחן דומה לזה שעבר אברם במערכה השנייה. הרן אינו זוכה לחסדי האל, ומת. מאיר מעיר על כך: "רצח הרן הוא קריקטורה של מחזותיו של אברם. באמצעות רצח זה מבהיר נמרוד לאברם שהקב”ה איננו רוצה שיאמינו בו או שיזנחו את הצלמים, למעשה לא מדובר כאן כלל על אמונה. הקב”ה רוצה באברם ותו לא." עבודה זרה פגניות בראשית רבה ל"ח:י"ג, באתר ספריא אגדת אברהם והצלמים, באתר ספר האגדה אמנון בזק, אברהם והפסילים: בבואה מדרשית לסיפור מקראי, באתר בית המדרש הווירטואלי יעקב צ. מאיר, הצגת התיאטרון של פרשת "לך לך", באתר הארץ, 11 באוקטובר 2013 ח. מאק מדרש האגדה, האוניברסיטה המשודרת, עמוד 65. י.ל. צונץ, הדרשות בישראל ביאליק 1974 פרשת הנביאים, תרגם לעברית: יוסף יואל ריבלין, 1936 (מתוך פרויקט בן-יהודה) יוסף בן מתתיהו, קדמוניות היהודים, ספר ראשון, פרק ו, פסקה ה, סעיפים 151–152. יאיר זקוביץ, אביגדור שנאן, לא כך כתוב בתנ"ך, פרק טו: מה הייתה ראשיתו של אברהם?, עמ' 132–133. ספר היובלים, פרק יב, פסוקים יב–יד. יעקב צ. מאיר, הצגת התיאטרון של פרשת "לך לך", באתר הארץ, 11 באוקטובר 2013
OS/390

OS/390 היא מערכת הפעלה למחשבי מיינפריים של חברת IBM. מערכת הפעלה זו פותחה עבור מחשבים מסדרת System/390. מערכת הפעלה זו יועדה למערכות גדולות יחסית ומרובות עבודות. המערכת הוכרזה ב 1995 והחליפה את מערכת ההפעלה MVS. בסוף שנת 2001 החליפה אותה מערכת ההפעלה z/OS. בסעיף זה יפורטו מאפיינים עיקריים של המערכת, שלא היו קיימים במערכות הפעלה ממשפחת MVS שקדמו לה. Netwoek Computing במערכת OS/390 הורחב השימוש בתקשורת ואינטגרציה עם מערכות העבודות תחת מערכות הפעלה אחרות, כחלק מתפיסה של Network Computing. ביטוי מעשי של תפיסה זו היה הרחבת שירותי ה Communication Server במערכת ההפעלה. מערכת הפעלה זו הייתה מערכת ההפעלה הראשונה במחשבי מיינפריים של IBM, בה פעלה גרסה של WebSphere Application Server. e-Business חלק חשוב מהאינטגרציה עם מערכות אחרות היה השימוש באינטרנט. חברת IBM השתמשה במונח e-Business לתיאור האינטגרציה בין האינטרנט למערכות עסקיות ולתהליכים עסקיים, המשותפים למערכות שונות הפועלות תחת מערכות הפעלה שונות. UNIX Services התמיכה במערכת ההפעלה UNIX על מחשבי המיינפריים, הוחלפה בשילוב UNIX בתוך מערכת ההפעלה OS/390. הרכיב החדש במערכת ההפעלה נקרא: UNIX System Services, בראשי תיבות USS. z/OS z/VSE OS/360 ,OS/390, TechTarget ,OS/390 Introduction and Release Guide Release 10 , IBM OS/390 Introduction and Release Guide Release 10, P.17 OS/390 Introduction and Release Guide Release 10, P.17 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
הונגריה (אסטרואיד)

הונגריה (שם מלא: 434 הונגריה; באנגלית: Hungaria 434 ) הוא שמו של האסטרואיד בחגורת האסטרואידים, שהתגלה ב-11 בספטמבר 1898 באוניברסיטת היידלברג שבהיידלברג, גרמניה על ידי האסטרונום הגרמני מקס וולף. האסטרואיד נקרא כך על שמה של המדינה הונגריה בלטינית. והוא מקיף בחגורת האסטרואידים את השמש. קוטרו של האסטרואיד הוא 13-30 קילומטרים. התצפית הראשונה על האסטרואיד התרחשה ב-11 בספטמבר 1898. אסטרואיד הונגריה הוא מייצג ומעניק שמו למשפחת אסטרואידים מסוג הונגריה (אנ'). מדיה וקבצים בנושא הונגריה בוויקישיתוף הונגריה 434 באתר המעבדה להנעה סילונית של נאס"א (באנגלית) Orbital simulation from JPL (Java)(באנגלית) SDSS image taken on 01APR2003 /Fermats Brother(באנגלית) Relation between 434 Hungaria, 3103 Eger, and e-type asteroids(באנגלית) Near IR-spectra of 3 Hungaria family asteroids: 4483 Petofi, 3169 Ostro and 3940 Larion(באנגלית) אודות האסטרואיד ותצפיות עליו באתר הminor planet center 434 Hungaria ‏(1898 DR) באתר המעבדה להנעה סילונית של נאס"א Spratt, Christopher E. (באפריל 1990). "The Hungaria group of minor planets". Journal of the Royal Astronomical Society of Canada: 123–131. Bibcode:1990JRASC..84..123S. ISSN 0035-872X. נבדק ב-25 באוגוסט 2018. {{cite journal}}: (עזרה)
עופר שלמה גיסין

הרב עופר שלמה גיסין (נולד בשנת 1959) הוא מרצה ליהדות חסיד ברסלב, עורך סדרה מכתבי רבי נחמן מברסלב, יזם בתחום ההיי-טק והמוזיקה היהודית. נודע כ"רב הסלבס" בשל זמרים ושחקנים שונים הנמנים עם תלמידיו. נולד וגדל בראשון לציון, מצאצאיו של אריה לייב גיסין, מאנשי העלייה הראשונה שהתיישב בראשון לציון. אביו הוא מידד גיסין, יו"ר עמותת "צב"י" (צרכני הבריאות בישראל) שהוצב במקום השני ברשימת הגמלאים לכנסת ה-19. בעקבות נפילתו של בן דודו, איתן גיסין, במלחמת יום הכיפורים, החל בפעילות פוליטית והיה ממקימי "חוג הנוער השמאלי הפתוח", לימים נוער מרצ. לאחר מכן היה חבר במפלגת מוקד שלימים הפכה למפלגת של"י. בשנת 1979, בזמן שירותו הצבאי בנח"ל, החל בתהליך של חזרה בתשובה. בתחילת שנות ה-80 נישא ועבר להתגורר בירושלים. במשך עשר שנים הקדיש עצמו ללימוד תורה וחסידות, התקרב לחסידות ברסלב והיה בין תלמידיו של הרב לוי יצחק בנדר (גיסין גם ערך והוציא לאור את סדרת שיחותיו של הרב בנדר "דיבורי אמונה" בחמישה כרכים). לאחר מכן למד תכנות והחל לעסוק בתחום המחשבים. בשנת 1996 הקים ביחד עם אחיו שי גיסין את אתר קהילות האינטרנט והפורומים הישראלי "תפוז אנשים", שנמכר כעבור שלוש שנים תמורת מיליון דולר. גיסין ממשיך לעסוק בתכנות ובייעוץ בתחום האינטרנט. במקביל עוסק גיסין בעריכת כתבי רבי נחמן מברסלב. הוא העורך הראשי של הסדרה המחודשת של כתבי רבי נחמן מברסלב שבהוצאת מכון "אב"ן שתייה". ערך את הכרך "רבי נחמן מברסלב" בסדרת "עם הספר" של "ידיעות ספרים" וכתב וערך את הפרויקט "בשמחה תמיד" על תורתו של רבי נחמן מברסלב, במסגרת פרויקט של השירות הבולאי בדואר ישראל. גיסין עוסק במתן הרצאות ושיעורים בנושאי יהדות בהם משתתפים אמנים ואנשי במה, עיתונאים ואנשי תקשורת. רוב הרצאותיו הן בתל אביב ובחלק מהן משולבת הופעה של זמרים ויוצרים במוזיקה היהודית, בהם ברי סחרוף, שולי רנד, אביתר בנאי, מאיר בנאי ואהרן רזאל. גיסין הוא מוזיקאי חובב. בשנת 2000 הקים יחד עם המפיק המוזיקלי ניצן זעירא וצפריר ארן את חברת "מי"ם" ("מוזיקה יהודית מקורית") עבור יוצרים חוזרים בתשובה. כעבור כמה שנים פרש גיסין מהשותפות, אך המשיך לעסוק עם זעירא ביוזמות שונות בתחום המוזיקה היהודית. בשנת 2015 הקים יחד עם הרב דן טיומקין את עמותת "ביחד - תנועת בעלי התשובה בישראל" המפעילה את מרכז "מענה - הדרכה וסיוע לבעלי תשובה". בין חברי העמותה היה גם הרב אורי זוהר ואביתר בנאי. העמותה עוסקת בהדרכה מאוזנת לבעלי תשובה, בהפעלת אתר "מענה", ופעילות תקשורתית, הכוללת את תוכנית הרדיו "בירורי תשובה" בקול ברמה, שאותה הוא הגיש יחד עם טיומקין. באותה שנה הקים עם יזם ההייטק אילון תירוש, מבקר הקולנוע יאיר רוה וצבי שפיגל, טייס בדימוס ואיש חינוך, את מיזם "ליבא", הכולל אתר תוכן העוסק ביהדות, תרבות, חברה ורוח, ובין השאר הפעיל גם מרכז תרבות בשכונת נוה צדק בתל אביב, כמו גם בתים יהודים בהודו. גיסין מתגורר בירושלים, נשוי לשפרה ולהם עשרה ילדים. ענת משה, הגורו: רב הסלבס, עופר גיסין, מדבר לראשונה, באתר nrg‏, 10 בינואר 2010 אתר "מענה" אתר "נקודה טובה" - שיעורי הרב עופר גיסין אתר "ליבא" - דף מאמרים וסרטים של הרב עופר גיסין כל הכתבות על הרב עופר גיסין, באתר ערוץ 7 עופר שלמה גיסין, דף שער בספרייה הלאומית
קומר

האם התכוונתם ל... אקשיי קומאר – שחקן בוליוודי. ארנסט קומר – מתמטיקאי גרמני ולדיסלב קומר – שחקן קולנוע ופוליטיקאי פולני ספינות הטילים מסדרת קומאר – ספינות טילים סובייטיות
קריסת המרכז המסחרי בריגה (2013)

קריסת המרכז המסחרי בריגה בשנת 2013 הוא אסון המוני שהתרחש בעיר ריגה בשנת 2013, והוביל למותם של עשרות ולהתפטרותו של ראש ממשלת לטביה. ב-21 בנובמבר 2013, בשעה 17:41 (לפי השעון המקומי) קרס גג בנין מרכז מסחרי במערב ריגה, בירת לטביה. באסון נהרגו 54 בני אדם, מתוכם שלשה עובדי כוחות ההצלה. 55 נוספים נפצעו, ונזקקו לטיפול רפואי. זהו האסון החמור ביותר שאירע בלטביה, מאז טביעת האונייה "מייקובסקי" בשנת 1950. לאחר האסון טען נשיא לטביה אנדריס ברזינש כי שחיתות שלטונית היא שאפשרה את כשלי הבנייה בפרויקט, וכי על האחראים ליתן את הדין. האשמות הובילו בסופו של דבר להתפטרותו של ראש ממשלת לטביה, ואלדיס דומברובסקיס, שבוע מאוחר יותר. המרכז המסחרי הושלם בנובמבר 2011 וזכה לשבחים רבים, הבניין אף זכה בתואר "בנין השנה" של שנת 2011 בלטביה. עלות הבניה עמדה על 1.4 מיליון אירו ושטח הבניין עמד על 4,750 מ"ר. הבניין נבנה עם גג ירוק שרק חלק ממנו נבנה, כשבתכנון נועד גג הבניין להיות מכוסה בשכבה של כ-30 ס"מ אדמה. גג הבניין לאחר השלמת כיסויו באדמה היה אמור לשמש כחצר עבור בנין מגורים סמוך שנבנה כחלק מן הפרויקט. הפרויקט כולו נבנה על ידי חברה בבעלות אנשי עסקים ויזמים ליטאיים. עם זאת, בשעת הקריסה היה המרכז המסחרי בבעלות חלקית של חברה מקומית, אולם העבודות על הגג שגרמו ככל הנראה לקריסה נעשו על ידי יזמי הבניין המקוריים. אולם בעלי החברה סירבו להכיר באחריותם ולהתפטר מניהולה, דבר שעורר זעם בקרב תושבים רבים. מדיה וקבצים בנושא קריסת המרכז המסחרי בריגה בוויקישיתוף http://rt.com/news/riga-mall-collapse-latvia-118/ http://rus.delfi.lv/news/daily/latvia/prezident-tragediya-v-maxima-massovoe-ubijstvo.d?id=43841544 http://www.tvnet.lv/zinas/latvija/487961-valdis_dombrovskis_pazino_par_atkapsanos_no_amata http://www.tvnet.lv/zinas/latvija/488207-maxima_latvija_vaditajs_jasinsks_atlaists_no_amata